**Francesc «Tito» Vilanova i Bayó** (født 17. september 1968 i Bellcaire d'Empordà, død 25. april 2014 i Barcelona) var en spansk fotballspiller og manager for FC Barcelona.

Hans karriere som profesjonell fotballspiller var relativt beskjeden. Han spilte bare 26 La Liga-kamper til sammen på tre år, hovedsakelig i sentral midtbaneposisjon. Han gikk deretter til FC Barcelona (hans første klubb), hvor han etterhvert fikk stillingen som assistenttrener under Pep Guardiola, og var en del av teamet som vant 14 titler for klubben.

Den 25. april 2014 kunngjorde FC Barcelona at den tidligere treneren hadde tapt kampen mot kreftsykdommen. En kamp han hadde kjempet gjennom de siste to og et halvt årene. «Tito Vilanova er for evig en referanse for menneskene og fotballen i FC Barcelona. Takk for alt du har lært oss. Hvil i fred,» uttrykte president Josep Maria Bartomeu i sin kondolanse. Dødsbudskapet rystet en hel idrettsverden. Vilanova etterlot seg kone og to barn.

Spillerkarriere
---------------

Vilanova ble født i Bellcaire d'Empordà, Girona i Catalonia. Han gikk gjennom ungdomsapparatet (Cantera) til FC Barcelona, som var hans lokale klubb, men forlot La Liga-gigantene i 1990, da han ikke klarte å spille seg inn på førstelaget. Hans neste klubb, UE Figueres, som også lå i hans hjemregion, spilte seg med han på laget til sitt beste resultat noensinne med en tredjeplass i Segunda División, men tapte 1-3 sammenlagt mot Cádiz CF i playoffkampene om opprykk.

Vilanova (lengst t.h.) som assistenttrener i Barcelona B.
Etter dette kom Vilanova seg inn på spansk toppnivå, i La Liga med Celta de Vigo, men spilte lite over de tre neste sesongene og returnerte til andre divisjon i 1995, hvor han spilte for CD Badajoz, RCD Mallorca, UE Lleida og Elche CF, før han la opp i en alder av 34 år i klubben UDA Gramenet i hans hjemregion.

Trenerkarriere
--------------

Etter å ha arbeidet som teknisk direktør i Terrassa FC ble Vilanova utnevnt til assistenttrener i FC Barcelona B, under hovedtreneren Pep Guardiola, mens klubben var i fjerde divisjon. I 2008, etter at de hadde ført reservelaget til opprykk til tredje divisjon, ble de to ansatt i samme roller på førstelaget, hvor de erstattet nederlenderne Frank Rijkaard og Johan Neeskens.

Vilanovas første sesong på Camp Nou var den mest vellykkede i Barcelonas historie, og klubben vant seks trofeer og ble det første laget i Spania til å vinne den spanske cupen, ligaen og Champions League i samme sesong.

Den 27. april 2012, på pressekonferansen hvor Barcelona bekreftet at Guardiola sa opp som trener, ble det også annonsert at Vilanova skulle være hans etterfølger. Den 15. juni signerte han en toårig kontrakt.

Referanser
----------

1. 1 2   Gemeinsame Normdatei, GND-ID 1051115507, besøkt 14. august 2015[Hentet fra Wikidata]
2. ↑   FBref, FBref spiller-ID 1f736871[Hentet fra Wikidata]
3. 1 2   Store norske leksikon, Store norske leksikon-ID Tito\_Vilanova[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]
5. ↑
6. 1 2  «Messi: - Kommer aldri til å glemme Tito». Aftenposten. 25. april 2014. Besøkt 26. april 2014.
7. 1 2 3 4  ««Guardiola’s right-hand man»». FC Barcelona. 22. juni 2008. Arkivert fra originalen 20. september 2011. Besøkt 12. juli 2012.
8. ↑  ««Guardiola's dilemma: should I stay or should I go?»». Monsters and Critics. 28. desember 2008. Arkivert fra originalen 3. oktober 2012. Besøkt 12. juli 2012.
9. ↑  ««Guardiola: Barca are the "best team in the world"»». ESPN Soccernet. 27. mai 2008. Besøkt 12. juli 2012.
10. ↑  ««Vilanova follows Guardiola»». ESPN Soccernet. 27. april 2012. Arkivert fra originalen 30. april 2012. Besøkt 12. juli 2012.
11. ↑  ««Tito Vilanova to sign deal to become Barcelona manager»». BBC Sport. 14. juni 2012. Besøkt 12. juli 2012.

Eksterne lenker
---------------

* (en) Tito Vilanova – kategori av bilder, video eller lyd på Commons Rediger på Wikidata
* (en) Tito Vilanova på Internet Movie Database Rediger på Wikidata
* (de) Tito Vilanova – Munzinger Sportsarchiv Rediger på Wikidata

* (en) Tito Vilanova – Transfermarkt Rediger på Wikidata

* (en) Tito Vilanova – Transfermarkt (manager) Rediger på Wikidata

* (en) Tito Vilanova – WorldFootball.net Rediger på Wikidata

* (en) Tito Vilanova – FootballDatabase.eu Rediger på Wikidata

* (en) Tito Vilanova – PlaymakerStats.com Rediger på Wikidata

* (en) Tito Vilanova – PlaymakerStats.com (manager) Rediger på Wikidata

* (en) Tito Vilanova – FBref Rediger på Wikidata
* (en) BDFutbol profile

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** ISNI **·** NDL **·** Munzinger (sport)
 |